Nogometaš Martin Janušev ubijen je sinoć ispred kafića u Skoplju. U 25-godišnjeg igrača je u naselju Aerodrom nepoznat napadač ispalio pet metaka u glavu i vrat.





Sumnja se kako su u pitanju čak dva napadača, od kojih je jedan bio njegov prijatelj. Nakon puvnjave slučajni prolaznici odvezli u bolnicu, ali su liječnici mogli samo konstatirati smrt.

“Dovezen je u bolnicu bez znakova života. Unatoč tome liječnici su ga 40 minuta pokušavali reanimirati, ali bezuspješno”, potvrdili su iz makedonskog ministarstva zdravlja.

Ubojica je u bijegu, a za njim intenzivno traga policija, kojoj je njegov identitet poznat. Makedonski mediji navode kako napadač ima niz ozbiljnih kaznenih djela te je u prošlosti bio u zatvoru.

Motiv ubojstva je nepoznat. Janušev je igrao za više makedonskih drugoligaša, među kojima i za Lokomotivu, a u posljednje vrijeme bavio se kick-boksom.

MP/foto.screenshot